stanford-oval/wikipedia huggingface dataset:
Dionysoksen temppeli (Knidos)

| Dionysoksen temppeli |
| --- | --- |
 Dionysoksen temppelin rauniot.
Sijainti:  Knidoksen arkeologinen alue, Tekir, Datça, Muğla, Turkki
Koordinaatit:  36°41′10″N, 27°22′27″E
Rakennustyyppi:  kreikkalainen temppeli
Valmistumisvuosi:  300–100-luku eaa.
Tyylisuunta:  joonialainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Dionysoksen temppeli oli antiikin aikainen Dionysokselle omistettu kreikkalainen temppeli Knidoksen kaupungissa Vähässä-Aasiassa nykyisen Turkin alueella.
Dionysoksen temppeli rakennettiin hellenistisellä kaudella. Temppeli sijaitsi Knidoksen satamia erottaneen kannaksen pohjoispuolella. Temppelirakennus edusti joonialaista tyyliä ja oli muodoltaan todennäköisesti peripteraalitemppeli. Rakennusmateriaalina oli marmori. Rakennus on tunnistettu kaivauksissa Dionysoksen vaiheita esittäneiden friisien osien perusteella.
Temppelin paikalla ovat nykyisin varhaisella bysanttilaisella kaudella rakennetun, temppelin kiviä uudelleenkäyttäneen kirkon (niin kutsuttu Kirkko C) rauniot. Se rakennettiin viimeistään 400-luvulla. Kirkko oli kolmilaivainen ja sen länsipäässä oli nartheks ja itäpäässä apsis.
Roland Ratzenberger

| Roland Ratzenberger |
| --- | --- |
 Roland Ratzenberger San Marinon Grand Prixissä vuonna 1994
Henkilötiedot
Syntynyt: 4. heinäkuuta 1960 Salzburg, Itävalta
Kuollut: 30. huhtikuuta 1994 (33 vuotta) Imola, Italia
Kansalaisuus:   Itävalta
Formula 1 -ura
Aktiivivuodet:  1994
Talli(t):  Simtek
Kilpailuja:  3 (1 lähtö)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Brasilian Grand Prix 1994
Viimeinen kilpailu:  San Marinon Grand Prix 1994
| Henkilötiedot |
| --- | --- |
Syntynyt: 4. heinäkuuta 1960 
Moottoriurheilija
Aikaisemmat sarjat
1987 1987 1987–1988 1989 1989 1989–1990 1990–1993 1994:  Formula 3 Eurosarja World Touring Car Championship Britannian Formula 3 Britannian Formula 3000 DTM World Sports-Prototype Championship Japanin Formula 3000 Formula 1
Roland Ratzenberger (4. heinäkuuta 1960 Salzburg, Itävalta – 30. huhtikuuta 1994 Imola, Italia) oli itävaltalainen autourheilija. Hän osallistui Formula 1 -sarjaan kaudella 1994, mutta kuoli kauden kolmannen kilpailun, San Marinon GP:n, aika-ajoissa. Seuraavana päivänä itse kilpailussa kolminkertainen F1-mestari Ayrton Senna kuoli ulosajossa.
Ratzenberger ehti ajaa ennen F1-uraansa muun muassa Britannian ja Japanin Formula 3000 -sarjoissa, joissa hän ylsi pariin voittoon. Lisäksi hän ajoi koppiautoilla ja osallistui Le Mansin 24 tunnin ajoon viidesti. Le Mansin kilpailussa Ratzenbergerin parhaaksi saavutukseksi jäi luokkavoitto ja yleiskilpailun viides sija vuodelta 1993.
Nuoruus ja uran alku

Ratzenbergerin väitetään usein syntyneen vuonna 1962, vaikka hän syntyi oikeasti vuonna 1960. Tämä oli hänen tapansa esittää nuorempaa ja näin edistää uraansa, sillä hän aloitti ajajanuransa melko myöhään. Vuonna 1976 Ratzenbergeristä tuli salzburgilaisen kartingkerhon jäsen. Hän kustansi harrastustaan käymällä töissä: hän muun muassa toimitti sämpylöitä salzburgilaiselle leipomolle. Ratzenberger ihaili nuorena itävaltalaisia kilpa-ajajia kuten Jochen Rindtia ja Niki Laudaa.
Ratzenberger hankki ystävänsä Gerald Lachmayerin kanssa Volkswagen Kuplan heinäkuussa 1977. Sillä he ajelivat ympäri Salzburgin katuja. Ratzenbergerin päästyä koulusta ja kotiuduttua armeijasta hän rupesi keskittymään autoiluun enemmän. Hänen vanhempansa tosin olisivat halunneet hänelle enneminkin tavallisen, kunnon ammatin.
Ensimmäistä kertaa Ratzenberger ajoi kunnon kilpa-autoa 19-vuotiaana. Autona oli Formula Ford 1600 -auto, jonka hän oli vuokrannut Atlas Racing Teamilta 4.–5. syyskuuta 1979 ajaksi Salzburgin ympäriajoa varten. Vuonna 1980 hänellä ei kuitenkaan ollut varaa ajaa kokonaista kautta. Ratzenberger sai Walter Lechneriltä viisi kuukautta kestäneen ajokurssin. Samoihin aikoihin Roland voitti "Jim Russel -palkinnon" vuonna 1980. Tänä aikana Roland sai lempinimen "Rolando Topo di Montagna" eli "Roland – vuorten hiiri".
Ratzenberger ajoi Saksan Formula Ford -sarjassa vuonna 1983. Vuonna 1985 hän voitti sekä Itävallan että Keski-Euroopan Formula Ford -sarjan mestaruuden. Samana vuonna hän sijoittui Saksan Formula Fordissa toiseksi.
Ura lähtee käyntiin > Kilpaileminen Britanniassa

Vuonna 1985 Ratzenberger osallistui lisäksi arvovaltaiseen Brands Hatchin radalla järjestettyyn Formula Ford -tapahtumaan ja sijoittui toiseksi. Vuonna 1986 hän osallistui samaan kilpailuun uudestaan ja voitti sen tällä kertaa. Seuraavaksi hän siirtyi Britannian Formula 3 -sarjaan.
Ratzenberger vietti Britannian F3:ssa kaudet 1987 ja 1988. Kaudella 1987 hän ajoi West Surrey Racing -tallissa. Vaikka hän ajoi palkintosijalle Spassa, hän sijoittui loppupisteissä vasta 12:nneksi. Myös kaudella 1988 hän oli loppupisteissä sijalla 12; tällä kertaa tallina oli Madgwick Motorsport. F3 Eurosarjassa Ratzenberger oli kokonaispisteissä kuitenkin viides. Ratzenberger kilpaili myös muissa luokissa kuin vain yksipaikkaisissa. Hän sijoittui kahdesti kolmanneksi ja kerran toiseksi vuonna 1987 World Touring Car Championship -sarjassa ja olisi saavuttanut lisäksi toisen sijan ensimmäisestä kilpailusta, ellei häntä ja montaa muuta kilpailijaa olisi hylätty. Autona oli Schnitzer-tallin BMW M3. Lisäksi hän osallistui ja kahteen DTM-kilpailuun ja joihinkin urheiluautokilpailuihin.
Vuonna 1989 Ratzenberger ajoi Britannian Formula 3000 -sarjassa Spirit Motorsport -tallissa Reynard-autoa. Hän voitti yhden kilpailun, joka ajettiin Donington Parkin radalla. Lisäksi hän saavutti viisi muuta palkintosijaa. Hän keräsi yhteensä 37 pistettä ja sijoittui loppupisteissä kolmanneksi.
Samaan aikaan, kun Ratzenberger kilpaili Britanniassa, Britannian televisiossa näytettiin lastenohjelmaa nimeltä Roland Rat. Tästä Ratzenberger sai lisänimen ”Rat” eli ”Rotta”.
Ura lähtee käyntiin > Le Mansin 24 tunnin ajot

Ratzenberger osallistui kuuluisaan Le Mansin 24 tunnin ajoon vuosina 1989–1993, ja hänen oli tarkoitus osallistua vuonna 1994, mutta hän ehti kuolla ennen sitä.
Vuoden 1989 kilpailuun Ratzenberger osallistui Brun Motorsport -tallin C1-luokan Porsche 962C -autolla. Hänen ajopareinaan olivat brasilialainen Maurizio Sandro Sala ja itävaltalainen Walter Lechner. Kilpailu päättyi keskeytykseen jo noin kolmen tunnin jälkeen.  Myös vuonna 1990 Ratzenberger ajoi C1-luokassa. Tällä kertaa tallina oli Toyota Team SARD ja autona Toyota 90C-V. Hänen ajopareinaan olivat ranskalainen Pierre Henri Raphanel ja japanilainen Noaki Nagasaki. Kilpailu loppui heidän osaltaan keskeytykseen noin kuusi tuntia ennen maalia.
Seuraavina vuosina Ratzenberger ajoi C2-luokassa. Vuoden 1991 kilpailussa hän ajoi yhdessä ruotsalaisen Eje Elghin ja britti Will Hoyn kanssa. Tallina oli Team Salamin Primagaz ja autona Porsche 962C, jollaisella Ratzenberger oli kilpaillut vuoden 1989 kilpailussa. Jälleen kilpailu loppui Ratzenbergerin autokunnan osalta ennen aikojaan, tällä kertaa noin 14 tunnin matkanteon jälkeen.
Vuoden 1992 kilpailu oli Ratzenbergerin osalta paras siihen asti. Hän sijoittui Eje Elghin ja Eddie Irvinen kanssa kokonaiskilpailussa yhdeksänneksi ja luokassaan toiseksi. Autona oli Toyota Team Tom's -tallin Toyota 92C-V. Vuosi 1993 sujui vielä edellistä vuottakin paremmin. Yhdessä Mauro Martinin ja Naoki Nagasakan kanssa Ratzenberger voitti oman luokkansa ja sijoittui kokonaistuloksissa viidenneksi. Autona oli Y's Racing Team -tallin Toyota 93C-V.
Ura lähtee käyntiin > Siirtyminen Japanin kilpasarjoihin

1990-luvulla Ratzenberger siirtyi Japaniin kilpailemaan. Hän voitti vuosina sekä vuonna 1990 että 1991 yhden kilpailun urheiluautosarjassa. Hän ajoi myös Japanin Touring Car -sarjassa ja sijoittui BMW M3 -autolla loppupisteissä seitsemänneksi vuosina 1990 ja 1991.tarvitaan parempi lähde
Kausina 1990 ja 1992–1993 Ratzenberger ajoi Japanin Formula 3000 -sarjassa. 1992 ja 1993 hän ajoi sarjassa koko kauden. Kaudella 1992 Ratzenberger voitti yhden kilpailun ja lähti kaksi kertaa kilpailuun paalupaikalta. Samoihin aikoihin sarjassa ajoi muun muassa Mika Salo, jonka kanssa Ratzenberger ystävystyi.
Ura lähtee käyntiin > Lyhyeksi jäänyt Formula 1 -ura

Kaudeksi 1994 Ratzenberger teki Formula 1 -sarjan Simtek-tallin kanssa viiden kilpailun pituisen ajosopimuksen. Hän ajoi David Brabhamin tallikaverina. Kauden ensimmäisestä kilpailusta, Brasilian GP:sta, hän karsiutui, mutta Tyynenmeren GP:hen hän selviytyi mukaan. Tyynenmeren kilpailu ajettiin Japanissa Aidan radalla. Ratzenberger oli entuudestaan ajanut radalla, ja hän olikin ainut kuljettaja, jolle rata oli tuttu. Hänen sijoituksensa kilpailussa oli 11:s.
»En voi kuvitellakaan, että joku yrittäisi tehdä F1-tallipäälliköihin vaikutuksen näyttämällä ajotaitojaan Ford Fiesta -vuokra-autolla, mutta hän pelästytti minut pahanpäiväisesti!» 
(Simtekin tallipäällikkö Nick Wirth Ratzenbergerista.)
Kuolema

Ratzenberger kuoli 33-vuotiaana Imolan mustan viikonlopun aika-ajoissa vappuaattona 30. huhtikuuta 1994. Hän menetti autonsa hallinnan etusiiven mentyä rikki Villeneuve curva -kaarteessa. Ratzenbergerin auto paiskautui yli 300 kilometrin tuntinopeudella päin betoniseinää. Törmäyksen voimaksi mitattiin noin 500 G, suurin voima mitä Formula 1:ssä tapahtuneessa kolarissa on koskaan mitattu. Häneltä murtui niska, ja hän kuoli välittömästi. Auto liukui törmäyksen jälkeen Tosa-mutkaan. Ratzenbergerin pää nojasi auton reunaa vasten ja heilahti veltosti puolelta toiselle, kun auto pysähtyi.
Edellisen kerran F1-kuljettaja oli kuollut onnettomuudessa kahdeksan vuotta aiemmin, kun Elio de Angelis sai surmansa testeissä vuonna 1986. Edellinen itse kilpailuviikonloppuna kuollut kuljettaja oli Riccardo Paletti, joka kolaroi kohtalokkaasti Circuit Gilles Villeneuven radalla Kanadan GP:ssa 1982, 12 vuotta ennen Ratzenbergerin onnettomuutta.
Ratzenbergerin kuolema jäi paljolti seuraavana päivänä itse kilpailussa kuolleen kolminkertaisen maailmanmestarin Ayrton Sennan kuoleman varjoon. Senna ei alun perin halunnut osallistua kisaan Ratzenbergerin kuoleman takia. Sennan kuolonkolaria tutkittaessa hänen autostaan löytyi Itävallan lippu, jota hänen oli varmaankin tarkoitus heiluttaa maaliin tullessaan Ratzenbergerin kunniaksi. Päivää ennen Ratzenbergerin onnettomuutta Rubens Barrichello loukkaantui vakavasti törmättyään rengasvalliin, mutta hän selvisi hengissä.
Ratzenberger oli saapunut Imolan radalle yhdessä hyvän ystävänsä Jyrki Järvilehdon kanssa. Ratzenbergerin aika-ajoissa jo ajama aika olisi riittänyt kilpailuun osallistumiseen.
Kuoleman jälkeen

Imolan rataa, joka oli ollut samanlainen vuodesta 1981 lähtien, muutettiin kaudeksi 1995. Suurimmat muutokset olivat sekä Ratzenbergerin että Sennan onnettomuuspaikoille rakennetut hidastemutkat. Myös joitakin muita muutoksia tehtiin: Barrichellon onnettomuusmutka ja radan pohjalla ollut hidastemutka muutettiin suoremmiksi.
Seuraavassa kilpailussa Monacossa järjestettiin lähtöruudukossa hiljainen hetki Ratzenbergerin ja Sennan muistoksi. Eturivi jätettiin tyhjäksi, ja kahteen ensimmäiseen lähtöruutuun oli maalattu Itävallan ja Brasilian liput.
Ratzenberger haudattiin kotikaupunkiinsa Salzburgiin 7. toukokuuta 1994. FIA:n presidentti Max Mosley osallistui hänen hautajaisiinsa. Myöhemmin hän totesi, että hänen mielestään oli tärkeää, että joku otti osaa myös Ratzenbergerin hautajaisiin, koska niin monet osallistuivat Sennan hautajaisiin. Ratzenbergerin hautakivessä on teksti ”Er lebte für seinen Traum” (suom. ”Hän eli unelmalleen”).
Tuloksia > World Touring Car Championship

| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1987 | Schnitzer | BMW M3 |  Mon DSQ |  Jar 2 |  Dij Kesk. |  Nür 3 |  Spa  6 |  Brn  4 |  Sil  Kesk. |  Bat  Kesk. |  Cal 3 |  Wel 4 |  Fuj   | 10. | 146 |
Tuloksia > Britannian Formula 3000

Lihavointi tarkoittaa paalupaikkaa ja kursivointi nopeinta kierrosta. Tulosten lähde:
| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |

| 1989 | Spirit Motorsport | Reynard | 2 | 2 | Kesk. | 1 | 2 | 2 | 3 | Kesk. | - | 3. | 37 |
Tuloksia > Japanin Formula 3000

Lihavointi tarkoittaa paalupaikkaa.
| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| 1990 | Team Noji International | Lola | DNQ | Kesk. | Kesk. | - | - | - | Kesk. | 15 | DNQ | - |  | - | 0 |
| 1992 | Stellar International | Lola | DNQ | 13 | 3 | Kesk. | Kesk. | 4 | Kesk. | 4 | 1 | 25* | Kesk. | 7. | 19 |
| 1993 | Stellar International | Lola | Kesk. | 10 | Kesk. | 6 | 16. | 3 | 6 | 14 | 7 |  |  | 11. | 6 |
* Keskeytti, mutta sai sijoituksen.
Tuloksia > Formula 1

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1994 | MTV Simtek Ford | BRA DNQ | PFC 11 | SMR DNS | MON   | ESP   | CAN   | FRA   | GBR   | GER   | HUN   | BEL   | ITA   | POR   | EUR   | JPN   | AUS   | - | 0 |
Aiheesta muualla

Kunnianosoitussivusto Ratzenbergerille (saksaksi)
Ratzenbergerin F1-tilastoja (englanniksi)
Ratzenberger San Marinon GP-viikonloppuna 1994.
Villeneuve curva -kaarre, jossa Ratzenbergerin kohtalokas onnettomuus tapahtui.
Cornelia Gröschel

| Cornelia Gröschel |
| --- | --- |

Henkilötiedot
Syntynyt: 1. joulukuuta 1987 (ikä 36) Dresden, Saksan demokraattinen tasavalta
Ammatti:  näyttelijä
Näyttelijä
Merkittävät roolit:  Agnes (Agnes, näytelmä)
Aiheesta muualla
www.corneliagroeschel.com
IMDb
Cornelia Gröschel (s. 1. joulukuuta 1987 Dresden, Saksan demokraattinen tasavalta) on saksalainen näyttelijä. Hän on näytellyt sekä klassisessa puheteatterissa että useissa televisiotuotannoissa. Gröschelin teatterirooleista merkittävimpiä on ollut nimiosa näytelmässä Agnes, jota on esitetty Karlsruhessa osavaltioteatterissa 2010-luvulla. Televisiorooleja Gröschelille on kertynyt 1990-luvun lopulta alkaen kymmenittäin. Hän näytellyt muun muassa Pikku Heidin roolin ja toisen naispääosan sarjassa Honigfrauen, jonka suomenkielinen nimi on Kesä Balatonilla.
Ura

Gröschel teki rooleja lapsinäyttelijänä 1990-luvun lopulla. Hän näytteli muun muassa televisioelokuvassa Ein rettender Engel (1998) ja televisiosarjassa In aller Freundschaft (1998–1999). Vuonna 2000 sveitsiläinen Markus Imboden ohjasi uustulkinnan klassikkoteoksesta Pikku Heidi. Tapahtumat sijoitettiin silloiseen nykyaikaan, ja Heidin roolin näytteli Gröschel. Esittävät taiteet veivät Gröschelin mukanaan: vuosina 2007–2011 hän opiskeli Leipzigin konservatoriossa. Opintoihin liittyen hänellä oli roolitehtäviä Neues Theater Hallessa 2000-vuosikymmenen lopulla. Vuonna 2010 Gröschel näytteli berliiniläisessä Monbijou Theaterissa Julian roolin näytöskappaleessa Julia und Romeo. Vuosina 2011–2017 hänellä oli useita roolitehtäviä Badisches Staatstheater Karlsruhessa, mukaan luettuna Agnesin osa saman nimisessä näytelmässä. Gröschel näytteli Agnesin 175 kertaa.
Vuonna 2012 Gröschel näytteli Elsan roolin satuelokuvassa Die Schöne und das Biest. Vuodesta 2013 alkaen hän on tehnyt vuosittain useita rooleja televisiotuotannoissa. Lukuisten sivuroolien lisäksi hän on näytellyt päärooleja muun muassa komediassa Lerchenberg ja draamassa Honigfrauen. Jälkimmäinen kertoo kahden erfurtilaisen sisaruksen kesäisestä seikkailusta Balatonin rannoilla DDR-diktatuurin viimeisinä vuosina[lähde? ]. Vuonna 2018 Gröschel näytteli poliisi Winklerin roolin rikossarjassa Tatort Dresden.
Valikoitu rooliluettelo

Julia (Julia und Romeo, 2010, Hexenkessel Hoftheater Berlin)
Agnes (Agnes, 2012; 2013–2015; 2015–2017, Badisches Staatstheater Karlsruhe)
Irina (Drei Schwestern, 2015, Badisches Staatstheater Karlsruhe)
Gretchen (Faust, 2015, Staatstheater Wiesbaden)
Valikoitu filmografia > Televisioelokuvat

Heimatgeschichten - Ein rettender Engel (1998)
Lilly unter den Linden (2001)
Polizeiruf 110 - Halle /Saale - Schneewittchen (2005)
Lerchenberg (2011, 2012, 2014)
Die Schöne und das Biest (2012)
In aller Freundschaft - Der Film - Bis zur letzten Sekunde (2013)
Eine wie diese (2013)
Shakespeares Letzte Runde (2015)
Honigfrauen (2016)
Fischer sucht Frau (2017)
Schwartz&Schwartz - Mein erster Mord (2017)
Tatort Dresden (2018)
Valikoitu filmografia > Teatterielokuvat

Heidi (2001)
Planet Ottakring (2014)
Aiheesta muualla

Schauspielervideos.de : Cornelia Gröschel
Spielzeit16-17.staatstheater.karlsruhe.de (Arkistoitu – Internet Archive)
Ostsee-Zeitung: Fernsehen / ARD-Krimi : Cornelia Gröschel ist die neue im Dresdner „Tatort“-Team (24.10.2018) (Arkistoitu – Internet Archive)
Stern: Cornelia Gröschel : Sie freut sich auf den "Tatort"
"Kesä Balatonilla" (Honigfrauen) Ylen maksuttomassa Areena-palvelussa
Dent d’Hérens

Dent d’Hérens
Dent d’Hérens (edessä oikealla) ja Matterhorn (takana vasemmalla).
| --- | --- |
Sijainti:  Italia/Sveitsi Sveitsi ja Italia
Vuoristo:  Valais’n Alpit
Korkeus merenpinnasta:  4 171 m 
Prominenssi:  704  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Dent d’Hérens on 4 171 metriä korkea vuori Sveitsin ja Italian rajalla, Valais’n Alpeilla. Vuorella käy kiipeilijöitä ja sen huipulta näkee Matterhornin länsipuolen.
Aiheesta muualla

Kuvia tai muita tiedostoja aiheesta Dent d’Hérens Wikimedia Commonsissa
Yli 4000 -metriset Alppien vuoret
| --- | --- |
Massif des Écrins:  Barre des Écrins (4 102 m) · Dôme de Neige des Écrins (4 015 m)
Gran Paradison massiivi:  Gran Paradiso (4 061 m)
Mont Blancin massiivi:  Mont Blanc (4 811 m) · Mont Blanc de Courmayeur (4 748 m) · Picco Luigi Amedeo · Mont Maudit (4 465 m) · Dôme du Goûter (4 304 m) · Lenzspitze · Mont Blanc du Tacul (4 248 m) · Grand Pilier d’Angle · Punta Walker (Grandes Jorasses) (4 208 m) · Punta Whymper (Grandes Jorasses) (4 184 m) · Aiguille Verte (4 122 m) · Aiguille du Diable · Aiguille Blanche de Peuterey (4 112 m) · Punta Croz (Grandes Jorasses) (4 110 m) · Punta Carmen · Grande Rocheuse (4 102 m) · Punta Médiane · Punta Chaubert · Mont Brouillard · Aiguille de Bionnassay (4 066 m) · Punta Marguerite (Grandes Jorasses) (4 065 m) · Corne du Diable · Punta Hélène (Grandes Jorasses) (4 045 m) · Aiguille du Jardin (4 035 m) · Dôme de Rochefort (4 015 m) · Dent du Géant (4 013 m) · Punta Baretti (4 013 m) · Aiguille de Rochefort (4 001 m) · Les Droites (4 000 m)
Valais’n Alpit:  Dufourspitze (4 638 m) · Nordend (4 609 m) · Zumsteinspitze (4 563 m) · Signalkuppe (4 554 m) · Zinalrothorn · Dom (4 545 m) · Lyskamm Oriental (4 527 m) · Weisshorn (4 506 m) · Täschhorn (4 491 m) · Lyskamm Occidental (4 479 m) · Matterhorn (4 478 m) · Parrotspitze (4 432 m) · Dent Blanche (4 364 m) · Ludwigshöhe (4 341 m) · Nadelhorn (4 327 m) · Corno Nero (4 322 m) · Grand Combin de Grafeneire · Stecknadelhorn · Castor (4 230 m) · Piramide Vincent (4 215 m) · Hohberghorn · Alphubel (4 206 m) · Rimpfischhorn (4 199 m) · Strahlhorn · Grand Combin de Valsorey · Dent d’Hérens (4 171 m) · Breithorn Occidental (4 164 m) · Breithorn Central · Bishorn (4 153 m) · Grand Combin de la Tsessette (4 135 m) · Breithorn Oriental · Breithornzwillinge (4 106 m) · Pollux (4 092 m) · Roccia Nera (4 075 m) · Ober Gabelhorn (4 073 m) · Punta Giordani (4 046 m) · Dürrenhorn (4 035 m) · Weissmies (4 031 m) · Allalinhorn (4 027 m) · Lagginhorn (4 010 m)
Bernin Alpit:  Finsteraarhorn (4 274 m) · Aletschhorn (4 182 m) · Jungfrau (4 166 m) · Mönch (4 105 m) · Schreckhorn (4 080 m) · Gross Fiescherhorn (4 049 m) · Gross Grünhorn (4 043 m) · Lauteraarhorn (4 042 m) · Hinter Fiescherhorn (4 025 m)
Berninan Alpit:  Piz Bernina (4 049 m)
Crowley

Crowley voi tarkoittaa seuraavia:
Aleister Crowley (1875–1947), brittiläinen kirjailija, okkultisti, maagi ja mystikko
Clifford Crowley (1906–1948), kanadalainen jääkiekkoilija ja olympiavoittaja
John Patrick Crowley (s. 1941), brittiläinen katolinen piispa
Kirsi Crowley, suomalainen ulkomaantoimittaja
Maurice Anthony Crowley (s. 1946), irlantilais-kenialainen katolinen piispa
Pat Crowley (s. 1933), yhdysvaltalainen näyttelijä
Robert Crowley (1924–2000), yhdysvaltalainen CIA:n salaisista operaatiosta vastannut johtaja
Tyler Crowley, Bellan koulutoveri tv-sarjassa Houkutus
Crowley Liner Services, merikuljetusyhtiö
M/S Crowley Shipper, ro-ro -rahtialus
”Mr. Crowley”, Ozzy Osbournen kappale vuodelta 1980.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Cornelia Fort

Cornelia Fort
Cornelia Clark Fort (2. helmikuuta 1919 – 21. maaliskuuta 1943) oli yhdysvaltalainen lentäjä, joka tuli kuuluisaksi kahdesta ilmailun historiaan liittyvästä tapauksesta. Fort oli ensimmäinen yhdysvaltalainen lentäjä, joka kohtasi Japanin ilmavoimien koneita Pearl Harborin hyökkäyksen alkaessa ja pakeni täpärästi hyökkäystä laskeuduttuaan. Seuraavana vuonna Fortista tuli Women Airforce Service Pilotsin toinen jäsen ja hän oli ensimmäinen naispuolinen lentäjä, joka sai surmansa aktiivipalveluksessa.
Varhainen elämä ja ura

Fort syntyi varakkaaseen perheeseen Nashvillessä, Tennesseessä. Hänen isänsä, Rufus Elijah Fort oli vakuutusyhtiö National Life and Accident Insurance Companyn perustaja. Fort valmistui Sarah Lawrence Collegesta vuonna 1939. Hän oli jo varhain kiinnostunut lentämisestä ja hankki lopulta lentolupakirjan Havaijilla.
Hyökkäys Pearl Harboriin

Työskennellessään siviili-ilmailun lennonopettajana Pearl Harborissa Fortista tuli sattumalta yksi ensimmäisistä japanilaisten hyökkäyksen silminnäkijöistä. 7. joulukuuta 1941 Fort oli ilmassa Pearl Harborin yläpuolella opettamassa lentoonlähtöä ja laskeutumista. Fortin lisäksi ilmassa oli samaan aikaan vain muutama siviililentokone. Fort näki sotilaskoneen lentävän suoraan kohti ja hän otti ohjauksen konetta lentäneelta oppilaalta. Fort väisti kohti tullutta konetta nousemalla ylös ja tällöin hän näki koneen siipiin maalatun nousevan auringon. Hyvin pian tämän jälkeen hän näki savua nousevan Pearl Harborista ja pommikoneiden saapuvan. Fort laskeutui John Rodgersin siviililentoasemalle lähelle Pearl Harborin suuta. Japanilaiset Zero-hävittäjät tulittivat konetta ja kiitotietä Fortin juostessa pakoon. Lentoaseman johtaja sai surmansa ja kaksi muuta lennolla ollutta konetta eivät palanneet.
Sotilasura

Japanilaisten hyökkäyksen johdosta kaikki siviili-ilmailu kiellettiin Havaijilla ja Fort palasi mantereelle vuoden 1942 alussa. Hän osallistui sotavelkakirjoja esittelevään lyhytelokuvaan ja tämän johdosta hänet kutsuttiin puhujaksi erilaisiin tilaisuuksiin. Myöhemmin samana vuonna Nancy Harkness Love kutsui hänet vasta perustamaansa Women’s Auxiliary Ferrying Squadroniin (WAFS), joka hoiti Yhdysvaltojen sisällä tapahtuvia sotilaslentokoneiden siirtotehtäviä.
Kuolema

Cornelia Fortista tuli ensimmäinen WAFS:n palveluksessa kuollut henkilö 21. maaliskuuta 1943, kun hänen lentämäänsä koneeseen törmäsi toinen lentokone Merkelin kaupungin lähistöllä Texasissa. Kuolemansa aikana Fort oli yksi WAFS:n ansioituneimmista lentäjistä. Hänen hautakiveensä on kaiverrettu ”Killed in the Service of Her Country”, ”Kaatunut maansa palveluksessa”.
Perintö

Cornelia Fort esiintyi Jeff Donnellin esittämänä elokuvassa Tora! Tora! Tora!. East Nashvillessä sijaitseva Cornelia Fort Airpark on nimetty hänen mukaansa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cornelia Fort
Fort (siivellä istuvista vasemmanpuoleinen) WAFS:n palveluksessa vuonna 1943.
Käännös suomeksi